บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**ฟลามิงโก** (อังกฤษ: Flamingo) เป็นประติมากรรมที่สร้างโดยอเล็กซานเดอร์ คาลเดอร์ประติมากรคนสำคัญชาวอเมริกันที่ตั้งอยู่ที่จตุรัสเฟดเดอรัลในเมืองชิคาโกในรัฐอิลลินอยในสหรัฐอเมริกา

ประติมากรรม "ฟลามิงโก" สร้างโดยอเล็กซานเดอร์ คาลเดอร์มีความสูง 16 เมตร เป็นงานที่จ้างโดยกรมการบริหารทั่วไปแห่งสหรัฐอเมริกา (General Services Administration) และได้รับการเปิดอย่างเป็นทางการในปี ค.ศ. 1974 แม้ว่าคาลเดอร์จะลงชื่อว่าสร้างในปี ค.ศ. 1973

ลักษณะ
------

"ฟลามิงโก" หนัก 50 ตัน สร้างด้วยเหล็กกล้าทาสีแดงชาด คาลเดอร์ใช้สีบนประติมากรรมศักยดุลที่มารู้จักกันว่าเป็น "แดงคาลเดอร์" เพื่อให้เด่นจากสิ่งก่อสร้างที่เป็นสำนักงานที่มีสีทมึนรอบข้างรวมทั้งตึกสำนักงานรัฐบาลกลางคลูซินสกีที่ออกแบบโดยลุดวิก มีส แวน เดอร์ โรห์ ประติมากรรมศักยดุลเป็นประเภทของประติมากรรมที่มีโครงสร้างที่ตั้งอยู่เฉพาะที่ไม่เคลื่อนไหวที่ตรงกันข้ามกับประติมากรรมจลดุลที่สามารถเคลื่อนไหวได้ด้วยคลื่นอากาศ

การจ้างงานและการเปิดแสดง
------------------------

คาลเดอร์ได้รับการจ้างให้ออกแบบงานประติมากรรมเพราะความที่เป็นผู้ที่มีชื่อเสียงที่เป็นที่รู้จักกันไปทั่วโลก ช่องว่างที่ล้อมรอบไปด้วยสิ่งก่อสร้างสมัยใหม่ที่มีลักษณะที่เป็นกล่องสี่เหลี่ยมทำให้คาลเดอร์ออกแบบงานที่มีลักษณะเป็นโค้งขนาดใหญ่ที่ราวกับกับมีพลัง (dynamic) "ฟลามิงโก" เป็นงานชิ้นแรกที่สนับสนุนโดยเงินทุนจากกรมการบริหารทั่วไปแห่งสหรัฐอเมริกาภายใต้โครงการ "เปอร์เซ็นต์เพื่อศิลปะ" (Percent for Art) ซึ่งเป็นจัดเปอร์เซ็นต์จากงบประมาณแผ่นดินสำหรับเป็นทุนในการสร้างศิลปะเพื่อสาธารณชน คาลเดอร์เปิดงาน "ฟลามิงโก" เมื่อวันที่ 23 เมษายน ค.ศ. 1973 ที่สถาบันศิลปะแห่งชิคาโก ประติมากรรมได้รับการมอบให้แก่สาธารณชนเป็นครั้งแรกเมื่อวันที่ 25 ตุลาคม ค.ศ. 1974 ในเวลาเดียวกันกับที่คาลเดอร์เปิดงานประติมากรรมจลดุล "Universe" ที่หอวิลลิส ซึ่งเป็นวันที่ได้รับการประกาศว่าเป็น "วันอเล็กซานเดอร์ คาลเดอร์"

ความสัมพันธ์ของรูปทรง
---------------------

แม้ว่าประติมากรรมชิ้นนี้จะมีขนาดใหญ่แต่การออกแบบของคาลเดอร์สามารถทำให้ผู้ชมสามารถเดินลอดเข้าออกภายใต้งานได้ ซึ่งทำให้ผู้ชมมีความรู้สึกว่าเป็นสัดส่วนที่อยู่ในระดับขนาดของมนุษย์ รูปทรงของ "ฟลามิงโก" เป็นนัยยะถึงรูปทรงธรรมชาติของสัตว์ที่ตรงกันข้ามกับการตีความหมายของประติมากรรมของช่วงหลายสิบปีก่อนหน้านั้น

โครงสร้างของงานสถาปัตยกรรมของคาลเดอร์เป็นตัวอย่างอันเด่นของขบวนการศิลปะเค้าโครง (Constructivism) ที่เริ่มขึ้นในรัสเซียเมื่อต้นคริสต์ศตวรรษที่ 20 ศิลปะเค้าโครงหมายถึงประติมากรรมที่สร้างขึ้นจากการนำชิ้นส่วนที่เล็กกว่ามาประกอบเข้าด้วยกันเป็นงานชิ้นใหญ่

อ้างอิง
-------

1. ↑  "Art Inventories Catalogue". Smithsonian Institution. 2004. สืบค้นเมื่อ 2007-07-01.
2. ↑  "Chicago Public Library". สืบค้นเมื่อ 2007-05-04.
3. ↑  "about.com Chicago". คลังข้อมูลเก่าเก็บจากแหล่งเดิมเมื่อ 2007-08-16. สืบค้นเมื่อ 2007-05-04.
4. 1 2  City of Chicago Department of Public Affairs. "The Chicago Public Art Guide" (PDF). สืบค้นเมื่อ 2007-05-04.
5. ↑  Higdon, Hal. "Starting with Picasso: Chicago's Finest Art Isn't All in the Art Institute". คลังข้อมูลเก่าเก็บจากแหล่งเดิมเมื่อ 2009-12-31. สืบค้นเมื่อ 2007-05-04.
6. ↑  May, Stephen. "Alexander Calder at the National Gallery of Art". คลังข้อมูลเก่าเก็บจากแหล่งเดิมเมื่อ 2007-04-05. สืบค้นเมื่อ 2007-05-04.
7. ↑  Marter, Joan (1979). "Alexander Calder's Stabiles: Monumental Public Sculpture in America". *American Art Journal*. **11** (3): 75–85. doi:10.2307/1594168. `{{cite journal}}`: ไม่รู้จักพารามิเตอร์ `|month=` ถูกละเว้น (help)
8. 1 2  "Calder Foundation: Calder's Life". คลังข้อมูลเก่าเก็บจากแหล่งเดิมเมื่อ 2007-04-16. สืบค้นเมื่อ 2007-05-04.
9. ↑  Wetenhall, John (Fall/Winter 1993). "A Brief History of Percent-for-Art in America" (PDF). *Public Art Review* (9). คลังข้อมูลเก่าเก็บจากแหล่งเดิม (PDF)เมื่อ 2011-07-26. สืบค้นเมื่อ 2010-01-12. `{{cite journal}}`: ตรวจสอบค่าวันที่ใน: `|date=` (help)
10. ↑  Marter, Joan (July–August 1998). "The Legacy of Alexander Calder". *Sculpture*. Vol. 17 no. 6.`{{cite news}}`: CS1 maint: date format (ลิงก์)
11. ↑  Hubbard, Guy (January 2002). "Constructivism". *Arts & Activities*. Vol. 130 no. 6. p. 37.

ดูเพิ่ม
-------

* อเล็กซานเดอร์ คาลเดอร์
* ศิลปะเค้าโครง